அளவீட்டுக்கான அனைத்துலக முறையில் நீளத்தின் அடிப்படை அலகு, மீற்றர் (மீட்டர்) (m) ஆகும். ஒளியானது வெற்றிடத்தில் 1/299,792,458 நொடியில் செல்லும் தூரமானது ஒரு மீற்றர் என வரையறுக்கப்பட்டுள்ளது. இதிலிருந்து, வெற்றிடத்தில் ஒளியின் கதி (தமிழக வழக்கு: வேகம்) 299,792,458 m s−1 என அறியலாம்..திணிவு (தமிழக வழக்கு: நிறை).அளவீட்டுக்கான அனைத்துலக முறையில் திணிவின் அடிப்படை அலகு, கிலோகிராம் (kg) ஆகும். பிரான்சு நாட்டிலுள்ள செவிரே (Sèvres) என்னும் இடத்திலுள்ள ஒரு பிளாற்றின-இரிடியக் (பிளாட்டின-இரிடியம்) கலப்புமாழை (கலப்புலோகம்) உருளையின் திணிவானது ஒரு கிலோகிராம் என வரையறுக்கப்பட்டுள்ளது. இதன் ஒரு படியானது மேரிலாந்திலுள்ள கேய்த்தெர்சுபர்கில் (Gaithersburg) உள்ளது. பார்க்க: விக்கிப்பீடியாவில் கிலோகிராம்.ஓட்டம்.அளவீட்டுக்கான அனைத்துலக முறையில் மின்னோட்டத்தின் அடிப்படை அலகு, அம்பியர் (ஆம்பியர்) (A) ஆகும். புறக்கணிக்கக்கூடிய வட்டக் குறுக்குவெட்டுப்பரப்பைக் கொண்ட இரண்டு நேரான முடிவிலி நீளக் கடத்திகள் 1 m இடைத்தூரத்தில் இணையாக (சமாந்தரம்) வைக்கப்படுமிடத்து, இக்கடத்திகளுக்கிடையில் ஒரு மீற்றர் நீளத்திற்கு 2×10-7 N விசையை ஏற்படுத்தவல்ல மின்னோட்டம், ஓர் அம்பியர் என வரையறுக்கப்பட்டுள்ளது..வெப்பவியக்கவியல் வெப்பநிலை